
Riigihanke "Välisvalgustuse rekonstrueerimine" avatud e-hankemenetluse korraldamine 
1. Asjaolud ja menetluse käik
Viiakse läbi avatud e-hankemenetlusena, 3 osaline hankemenetlus välisvalgustuse rekonstrueerimiseks.
Iseseisvalt on kõigi kolme objekti – Gerassimovi tn, Kreenholmi tn ja Võidu Park – hankelepingute eeldatavad maksumused väiksema eelarvega kui avatud hankemenetluse korraldamise nõue. Samas, kokku liidetuna ületavad kõik kolm avatud hankemenetluse piirmäära. Vältimaks vastuolusid Riigihangete seaduses sätestatuga, on otstarbekaim variant teostada 3-osaline hankemenetlus.
Narva linna poolt projekti rakendajaks on Narva Linnavalitsuse Arhitektuuri- ja Linnaplaneerimise Amet (ALPA).

Hankedokumendid on kooskõlastatud, vastavalt Narva Linnavalitsuse 08.03.2006. a määruse nr 298 "Riigihangete läbiviimise reglement" §-des 4 ja 5 sätestatule, Narva Linnavalitsuse 29.12.2005. a korraldusega nr 1400-k "Riigihanke konkursikomisjoni koosseisu kinnitamine" moodustatud, riigihanke konkursikomisjoni esimehega.
2. Õiguslikud alused

Riigihangete seaduse [RHS] § 10 lg 1 p 2 alusel on riigihangete seaduses sätestatud korda kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. 

RHS § 15 lg 1 p 2 sätestab, et 2008. aastal ja hiljem alustatud riigihangete puhul on riigihanke korraldamise piirmääraks ehitustööde hankelepingu korral 250 000 eurot ilma käibemaksuta.
RHS § 23 lg 1 sätestab, et Hankija ei või jaotada riigihanget osadeks käesolevas seaduses riigihanke teostamiseks kehtestatud korra või nõuete eiramiseks, eriti kui hankelepingu esemeks on funktsionaalselt koos toimivad või sama eesmärgi saavutamiseks vajalikud asjad, teenused või ehitustööd.

RHS § 23 lg 2 sätestab, et osadeks jaotatud riigihanke iga osa kohta hankelepingu sõlmimisel kohaldatakse kõigi osade summeeritud eeldatava maksumusega hankelepingu sõlmimisele kohaldatavat korda. 

Seega on otstarbekaim korraldada avatud e-hankemenetlus, millel on 3 osa:

Osa 1 – Gerassimovi tn

Osa 2 – Kreenholmi tn

Osa 3 – Võidu Park

Vastavalt Narva Linnavalitsuse 08.03.2006. a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega.
Haldusmenetluse seaduse § 2 lg 2 alusel ei kohaldu riigihankemenetlusele haldusmenetluse seaduse sätted.
3. Otsus
3.1. Võttes aluseks Riigihangete seaduse § 25 lg 1 algatada ehitustööde riigihanke "Välisvalgustuse rekonstrueerimine" avatud e-hankemenetlus vastavalt juurde lisatud riigihanke hankedokumentidele.
3.2. Määrata ülalnimetatud riigihankes hankijaks Narva Linnavalitsuse Arhitektuuri- ja Linnaplaneerimise Amet ning riigihanke eest vastutavaks isikuks kommunaalküsimuste vanemspetsialist Svetlana Tihhomirova ja volitatud isikuks lepinguline konsultant Leho Tamvere.
3.3. Volitada Narva Linnavalitsuse Arhitektuuri- ja Linnaplaneerimise Ametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga hankeleping.

4. Rakendussätted

4.1. Korraldus jõustub seaduses sätestatud korras.
4.2. Pakkuja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

